**Louis Schaub** (s. 29. joulukuuta 1994 Fulda, Saksa) on itävaltalainen jalkapalloilija, pelipaikaltaan hyökkäävä keskikenttäpelaaja. Hän edustaa Bundesliigassa pelaavaa Kölniä mutta on vuosina 2020–2021 pelannut lainalla Hamburger SV:ssä ja sveitsiläisseura Luzernissa.

Seurajoukkueura
---------------

Schaub teki debyyttinsä Itävallan pääsarjassa elokuussa 2012 Sturm Grazia vastaan. Hän pelasi Itävallan Bundesliigassa kaikkiaan 160 ottelua, joissa teki 25 ja syötti 24 maalia. Mestarien liigan karsinnoissa hän teki neljässä ottelussa kolme maalia, Eurooppa-liigassa 20 ottelussa seitsemän maalia.

Schaub siirtyi Kölniin 3,5 miljoonan euron siirtosummalla kesällä 2018. Avauskaudellaan hän pelasi 2. Bundesliigassa 27 ottelua, joissa teki kolme ja syötti 13 maalia. Syyskaudella 2019 hän teki Bundesliigassa yhdeksässä ottelussa yhden maalin ja syötti toisen. Kevätkauden 2020 hän on lainalla 2. Bundesliigan Hamburger SV:ssä, jossa hän pelasi 12 ottelua. Kauden 2020–2021 Schaub edusti lainalla Luzernia, jossa hän pelasi 32 Sveitsin Superliigan ottelua ja teki niissä kahdeksan maalia sekä antoi syötön kymmeneen maaliin. Luzern voitti Sveitsin cupin, ja Schaub teki cupissa yhden maalin sekä syötti loppuottelussa yhden.

Maajoukkueura
-------------

Schaub teki debyyttinsä Itävallan maajoukkuessa 6. lokakuuta 2016 MM-karsintaottelussa Walesia vastaan. Ensimmäisen maaottelumaalinsa hän viimeisteli MM-karsinnassa Georgiaa vastaan syyskuussa 2017. Hän on pelannut kesäkuun 25. päivään 2021 mennessä 21 maaottelua ja tehnyt kuusi maalia. Pelaamissaan seitsemässä MM-karsintaottelussa hän on tehnyt kolme maalia. EM-karsintaotteluja hän on pelannut kolme.

Muuta
-----

Schaub loukkaantui huhtikuussa 2003 Saksan A7-moottoritiella auto-onnettomuudessa, jossa hänen isänsä Fred, myös jalkapalloilija, kuoli. Hänen veljensä Fabian ja siskonsa Chiara myös pelaavat jalkapalloa.

Lähteet
-------

1. 1 2 3 4 5  Louis Schaub Transfermarkt-sivustolla (englanniksi) Viitattu 5.5.2020.
2. ↑  Louis Schaub *skrapid.at*. Rapid Wien.  Arkistoitu 10.9.2016. Viitattu 7.10.2016. (saksaksi)
3. ↑  Zwei Arnautovic-Tore für einen Punkt *derstandard.at*.  6.10.2016. Der Standard. Viitattu 7.10.2016. (saksaksi)
4. ↑  Ex-Bundesligaprofi Fred Schaub tödlich verunglückt *spiegel.de*.  22.4.2003. Der Spiegel. Viitattu 7.10.2016. (saksaksi)
5. ↑  Sein Vater, der Held *sueddeutsche.de*.  25.8.2015. Süddeutsche Zeitung. Viitattu 7.10.2016. (saksaksi)
6. ↑  Louis Schaub: „Ich bin meiner Mutter ewig dankbar" *kurier.at*.  22.1.2014. Viitattu 7.10.2016. (saksaksi)[vanhentunut linkki]
7. ↑  Louis und Chiara Schaub im Interview: "Vorbilder? Mario Götze und Bastian Schweinsteiger" *sportnet.at*.  13.12.2010. Viitattu 7.10.2016. (saksaksi)

Aiheesta muualla
----------------

* Kuvia tai muita tiedostoja aiheesta **Louis Schaub** Wikimedia Commonsissa

  

Itävallan joukkue – Jalkapallon EM-kilpailut 2020
1 A. Schlager |
2 Ulmer |
3 Dragović |
4 Hinteregger |
5 Posch |
6 Ilsanker |
7 Arnautović |
8 Alaba |
9 Sabitzer |
10 Grillitsch |
11 Gregoritsch |
12 Pervan |
13 Bachmann |
14 Baumgartlinger |
15 Lienhart |
16 Trimmel |
17 Schaub |
18 Schöpf |
19 Baumgartner |
20 Onisiwo |
21 Lainer |
22 Lazaro |
23 X. Schlager |
24 Laimer |
25 Kalajdžić |
26 Friedl |
Valmentaja Foda